text: CARY ELWES | Les millors pel.licules de la nostra vida
  27 Novembre, 2018 by Toni Salas	in AVENTURES, ROB REINER, USA and tagged CARY ELWES, MANDY PATINKIN, ROBIN WRIGHT	| Deixa un comentari
  Director: Rov Reiner
  Robin Whrigt
  Títol original: The princess bride
  Un avi (Peter Falk), li explica al seu net un conte.
  Westley (Cary Elwes) és un criat que s' enamora de Butterkup (Robin Wright), com no te diners te que marxar a buscar fortuna però és assassinat pel pirata Roberts.
  Cinc anys després el príncep Humperdinck (Chris Sarandon) es promet amb Butterkup que continua estimant al noi.
  Un dia, la futura princesa és segrestada per tres malfactors: Vizzini (Wallace Shawn), el cap del grup, Iñigo Montoya (Mandy Patinkin), un avesat espadatxí, i Fezzik, un gegant, els bergants ha estat contractats per matar a la noia i deixar-la en el país veí amb la finalitat de provocar una guerra entre Florin i Guerlin.
  Els dolents escapen en un vaixell i pugen per un penya segat però són seguits per un emmascarat ; Montoya el rep i el repta. Els dos homes s' enfronten i l' emmascarat en surt victoriós i continua la persecució. El gegant Fezzik l' espera però també és vençut, finalment atrapa a Vizzini que el desafia amb el seu ingeni però també és derrotat i mor.
  L' emmascarat es descobreix i resulta ser Westley que ha sobreviscut. Els dos enamorats escapen ara del príncep Humperdinck que els persegueix i s' endinsen en el Pantà del Foc, vencen nombrosos perills però són atrapats pel noble que, tanca a Westley en el pou de la desesperació i el tortura fins la mort.
  Montoya i Fezzik arriben a Florin , entren en el pou , rescaten el cadàver de Westley i el porten a un bruixot miraculós (Billy Cristal) que el ressuscita.
  Quan el rei i la princesa estan a punt de casar-se, Westley arriba al castell amb els seus companys, Montoya es venja del Comte Ruggen, l' assassí del seu pare, Westley atrapa al príncep , el deixa presoner en el seu palau i marxa amb la princesa, la seva estimada.
  Rov Reiner es dona a conèixer en 1986 amb "Cuenta conmigo". En un altre vessant molt diferent roda un any després la pel·lícula que ens ocupa. Es tracta d'un conte de fades, una cinta que va passar desapercebuda en el seu moment i que més tard es converteix en film de culte.
  Això es deu, no tant al que relata, una història clàssica amb prínceps i princeses, espanyols venjadors i reis dolents, sinó en la manera de fer-ho. La narració te des del primer moment un tractament marcat per l' esperit de la comèdia i el sentit de l' humor, la transcendència dels brutals enfrontaments o la màgia i la fantasia resten apaivagades per la ironia i per la desmitificació dels personatges principals.
  Els arquetips pateixen una certa transgressió. El rei és dolent però brètol, l' heroi mor i ressuscita incapacitat, la princesa és una bleda.
  El relat, tot i això, se'n aprofita dels elements del conte clàssic. Els tres truans que rapten a la heroïna es nodreixen de virtuts canòniques: l' habilitat de l' espadatxí, la força del gegant, la intel·ligència de Vizzini però el protagonista els supera als tres i els venç.
  L' heroi te que passar ,com és pertinent, per diverses proves per atrapar el seu objectiu: l' estimada. Els dolents que l'han segrestat, el pantà de foc, el pou de la desesperació i l' assalt al castell. Westley guanya la partida gràcies a la seva valentia i capacitat però sobretot a que l' amor verdader ho pot tot.
  Reiner juga amb altres estereotips dels relats d' aventures. El pirata invencible, l' emmascarat que amaga la seva identitat, l' espadatxí venjador…Hi ha un homenatge a les grans narracions d' aventures: "La illa del tresor", "El comte de Montectristo" o "El Zorro", tot barrejat en un poti poti entre les aventures i la comèdia.
  La pel·lícula antecedeix a un cine juvenil que s' incorpora més tard a les pantalles en clau d' animació com "Sherk"(2001) amb un alter ego de Fezzik com a ogre fort i bondadós.
  D' altre banda, el conte s' adapta a les oïdes de qui l' escolta, als desitjos del receptor que, en cap cas vol que els dolents se'n surtin amb la seva. La ficció pot fer variar la realitat i adaptar-la al gust del destinatari
  La pel.licula ha passat a la história per una frase icònica que tothom ha repetit posteriorment: "Me llamo Iñigo Montoya, tu matate a mi padre, ¡preparate a morir¡.
  William Goldman , un dels guionistes més prestigiosos d'Hollywood va estar a càrrec del relat, un plus que no passa desapercebut.